પર્યાવરણમાં વધેલી ગરમીને કારણે પેટ પર સરકતા જીવોનો નાશ થવા લાગ્યો છે. પ્યુર્તો રિકોમાં હાથ ધરાયેલા એક અભ્યાસમાં જોવા મળ્યું કે વિષુવવૃત્તીય જંગલોમાં આવા જીવોની સંખ્યામાં મોટા પાયે ઘટાડો થયો છે. બ્રેડફોર્ડ સી. લિસ્ટર અને આંદ્રેસ ગાર્સિયાએ વિષુવવૃત્તી જંગલોમાં મળતા કચરાનો અભ્યાસ કર્યો અને એના પરથી આ તારણ આપ્યું છે. ૧૯૭૦માં આવો જૈવિક કચરો તપાસવામાં આવ્યો હતો. એની સરખામાણીએ જૈવિક કચરો ૧૦થી ૬૦ ટકા ઘટ્યો છે. એ સાથે કીડા ખાનારા જીવો, ઘરોળી, કાચિંડા, દેડકા અને પક્ષીઓની સંખ્યા પણ ઘટી છે.